Document ID: 32006R1772

KOMISIJAS REGULA (EK) Nr. 1772/2006
(2006. gada 30. novembris),
ar kuru groza Regulu (EK) Nr. 14/2004, attiecībā uz prognozējamo olīveļļas un cūkgaļas piegāžu bilancēm Madeirai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (1), un jo īpaši tās 3. panta 6. punktu un 4. panta 5. punktu,
tā kā:
(1)
Ar Komisijas 2003. gada 30. decembra Regulu (EK) Nr. 14/2004, ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001 (2), paredz prognozējamo piegāžu bilances un nosaka Kopienas atbalstu.
(2)
Olīveļļas un cūkgaļas pašreizējās gada piegādes bilances Madeirai norāda uz to, ka daudzumi, kas noteikti iepriekš minēto produktu piegādei, ir nepietiekami, jo pieprasījums ir lielāks nekā prognozēts.
(3)
Šo produktu daudzumi jāsaskaņo ar faktiskajām vajadzībām.
(4)
Tādēļ attiecīgi jāgroza Regula (EK) Nr. 14/2004.
(5)
Šajā regulā paredzētie pasākumi ir saskaņā ar attiecīgās pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 14/2004 groza šādi:
regulas III pielikuma 3. un 8. daļu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 30. novembrī

Labels: 3
18
17
19